Helsingin ydinkeskustaa ja Mannerheimintien alkupäätä Erottajan paloaseman tornista nähtynä syyskuussa 2012.
**Helsingin keskusta** tai **Helsingin ydinkeskusta** (ruots: *Helsingfors centrum/innerstad*) on Helsingin kantakaupungin osa, joka sijaitsee päärautatieaseman ympäristössä, johon suuri osa keskustan palveluista on keskittynyt. Tavallisimmin siihen luetaan kuuluvaksi Kluuvin kaupunginosa Kaisaniemen puistoa lukuun ottamatta sekä Kampin kaupunginosan itäisimmät ja pohjoisimmat korttelit. Täten sen rajoina voi suunnilleen pitää etelässä Bulevardia ja Esplanadin puistoa, idässä Unioninkatua, pohjoisessa Kaisaniemen puiston eteläreunaa, josta se jatkuu päärautatieaseman, Sanomatalon ja Kiasman pohjoispuolitse Rautatiekaduille, sekä lännessä ehkä Fredrikinkatua, jolloin Kampin keskus olisi osa ydinkeskustaa. Helsingin ydinkeskustan vain 2 km² laajuinen alue on yhä yritystoiminnan ja työpaikkojen ehdoton keskittymä. Sen itälaidalla sijaitsee myös Helsingin yliopiston keskustakampus.

Kävelykeskusta
--------------

Helsingin keskustan tärkein kauppa-alue ulottuu Sokokselta ja Kampin keskuksesta Stockmannille ja Aleksanterinkadulle. Vuonna 2006 yli puolet pääkaupunkiseudun asukkaista kannatti ydinkeskustan rauhoittamista yksityisautoilta.

Helsingin ydinkeskustaa. Kuvassa näkyy nykytaiteen museo Kiasma, Postitalo, keskustan Sokos, aivan oikealla näkyy Uusi Ylioppilastalo kupoleineen sekä Stockmann ja taustalla on Helsingin päärautatieasema.

Liikekeskusta ja asumiskeskusta
-------------------------------

Perinteisesti Helsingin keskustassa on ollut sekä liiketoimintaa että asumista. 1960–1970-luvuilla keskustan vanhoja taloja purettiin isompien tieltä, asuntoja muutettiin yhä enemmän toimistoiksi ja keskustasta uhkasi tulla pelkkä liikekeskusta asumisen etääntyessä kauemmas lähiöihin. Lähiöissä oli enemmän luontoa ja asukkaat mieltyivät tilaviin asuntoihin ahtaiden keskusta-asuntojen jälkeen. 1980-luvulla kehitys kääntyi ja keskusta-asumisen arvostus alkoi kasvaa. 2000-luvulla kehitys on mennyt toiseen pisteeseen, eli että keskusta-asuminen ja keskustan viihdepalvelut ovat hyvin suosittuja, mutta työpaikat ovat alkaneet valua moottoriteiden varsille esikaupunkeihin. Helsingin keskustan rooli on siis historiansa aikana ja vielä nykyäänkin elänyt aikakautensa mukana toteuttaen kulloisiakin ihanteita.

Työpaikat ja tapahtumat
-----------------------

Vuonna 2003 keskustassa sijaitsi koko Helsingin seudun työpaikoista kymmenen prosenttia ja toimistotyöpaikoista lähes puolet. Keskustan aukioilla, toreilla ja puistoissa järjestetään erilaisia tapahtumia ympäri vuoden.

Kuvia
-----

* Helsingin päärautatieasema ja RautatientoriHelsingin päärautatieasema ja Rautatientori
* Elielinaukio, oikealla PostitaloElielinaukio, oikealla Postitalo
* Kansalaistori ja eduskuntataloKansalaistori ja eduskuntatalo
* MannerheimintieMannerheimintie
* AleksanterinkatuAleksanterinkatu
* Helsingin keskustan StockmannHelsingin keskustan Stockmann
* ErottajaErottaja
* Esplanadin puistoEsplanadin puisto
* Senaatintori ja Helsingin tuomiokirkkoSenaatintori ja Helsingin tuomiokirkko
* Näkymä Simonkadulta päärautatieasemalleNäkymä Simonkadulta päärautatieasemalle
* LasipalatsiLasipalatsi
* Kampin keskus ja Narinkka-toriKampin keskus ja Narinkka-tori
* Tennispalatsi ja AutotaloTennispalatsi ja Autotalo
* BaanaBaana
* Kolera-allas ja kauppatoriaKolera-allas ja kauppatoria
* Vanha kirkkopuistoVanha kirkkopuisto
* KaivopihaKaivopiha

Katso myös
----------

* Helsingin keskustatunneli

Lähteet
-------

1. ↑  Helsingin Sanomat 28.12.2006, A3 ja A13
2. ↑  Helsingin kaupungin tietokeskus 2003:35; Laakso 2002:84).
3. ↑  Keskusta Helsingin kaupunki. Viitattu 17.7.2023.

Aiheesta muualla
----------------

* Kuvia tai muita tiedostoja aiheesta **Helsingin keskusta** Wikimedia Commonsissa